cyanic-selkie/wikianc huggingface dataset:
கவிகொண்டல வெங்கடராவ்
இளமைப்பருவம் மற்றும் படைப்புகள்
இவர் ஆந்திரப் பிரதேசத்தில் கிழக்கு கோதாவரி மாவட்டம் ஸ்ரீரங்கப்பட்டினத்தில் 1892 சூலை இருபதாம் நாள் பிறந்தார். 1910 ஆம் ஆண்டு முதல் எழுதத் தொடங்கிய இவர் அடுத்த ஐம்பது ஆண்டுகளில் இருநூற்றிற்கும் மேற்பட்ட சிறுகதைகள், விசனசதானமு, இன்பா கோட்டா ஆகிய இரு நாவல்கள், நூற்றுக்கணக்கான கவிதைகளும் பாடல்களும் படைத்துள்ளார்.
சிறப்புப் பெயர்கள்
கவிகொண்டல வெங்கட ராவ் இயற்கைச் சார்ந்த கவிதைகள் பல படைத்துள்ளதால் இயற்கைக் கவி என்று அனைவராலும் போற்றப்பட்டார். இவரது நண்பரும் வழிகாட்டியுமான கவிஞர் மற்றும் ஓவியரான இராஜமுந்திரி அரசாங்க கலைக் கல்லூரியின் முதல்வர் ஆஸ்வால்ட் கென்றியால் "ஆந்திர வேர்ட்ஸ்வொர்த்" என அழைக்கப்பட்டார். ஆதிவி பாபிராசு, தமருலா ராமா ராவ், ஆஸ்வால்ட் கென்றி மற்றும் கவிகொண்டல வெங்கடாராவ் ஆகியோர் நண்பர்களாவர். கவிகொண்டலா தமது பதினாறாம் வயதிலேயே ஆங்கிலத்தில் கவிதை எழுதத் தொடங்கினார். ஆனால் தெலுங்கில் பாடல்களை எழுதும்படி கேட்ரி அவரை ஊக்குவித்தார்.
மறைவு
1969 சூலை நான்காம் நாள் அன்று கவிகொண்டல வெங்கட ராவ் குண்டூரில் இயற்கை எய்தினார்.
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:தெலுங்கு - தமிழ் மொழிபெயர்ப்பு பகுப்பு:தெலுங்கு எழுத்தாளர்கள் பகுப்பு:1892 பிறப்புகள் பகுப்பு:1969 இறப்புகள்
கிரன் மசும்தார் ஷா
கிரன் மசும்தார் ஷா (Kiran Mazumdar-Shaw, பிறப்பு: மார்ச் 23, 1953) ஒரு இந்திய தொழில் அதிபர். இவர் பயோகான் மருந்து கம்பெனி தலைவர் ஆவர். மேலும் இவர் இந்திய மேலாண்மை கழகம் பெங்களூரு கவுரவ தலைவர் ஆவார்.
கல்லடையாறு
கல்லடா ஆறு (Kallada River) இந்தியாவிலுள்ள கேரளாவின் கொல்லம் மாநிலத்தில்  ஓடுகிறது. இது பொன்முடி அருகில் உள்ள குளத்துபுழா மலையில் உருவாகி 121 கிலோமீட்டர்கள் பயணித்து அஸ்தமுடி ஏரியை அடைகிறது. இது கடந்து செல்லும் சில முக்கிய இடங்கள் புனலூர், பத்தனாபுரம், குன்னத்தூர் மற்றும் கல்லடா ஆகும். பாலருவியும் கல்லடா ஆற்றில் இணைகிறது.
மேற்கோள்கள்
பகுப்பு:கேரள ஆறுகள்
இசுடோக் சமன்பாடு
இசுடோக் சமன்பாடு (Stokes' equation) உருண்டையான ஒரு பொருள் ஒரு பாய்மத்தினூடே விழும் போது சுழி இயக்கம் இல்லாத நிலையில், அப்பொருளின் இயக்கத்திற்கு இருக்கும் தடையைக் கணிக்கிறது. இத்தடை இழுவை விசை அல்லது தடை விசை என அறியப்படுகிறது.
சமன்பாடு:
இங்கு
பகுப்பு:பாய்ம இயக்கவியல்
வேம்பநாடு ரயில் பாலம்
வேம்பநாடு ரயில் பாலம் கேரள மாநிலத்தின் கொச்சியில் உள்ள எடப்பள்ளி, வல்லார்பாதம் ஆகிய இடங்களை இணைக்கிறது. கட்டப்படுகையில் இதுவே இந்தியாவின் மிக நீளமான ரயில் பாலமாக இருந்தது. தற்போது இந்தியாவில் நீர்நிலைகளுக்கு மேலிருக்கும் மிக நீளமான பாலங்களுள் இது நான்காவதாக உள்ளது. இப்பாலம் சரக்குப் போக்குவரத்திற்கு மட்டுமே பயன்படுத்தப்படுகிறது.
கட்டுமானம்
இந்த ரயில் பாலம், ரயில் விகாஸ் நிகாம் லிமிடெட், (RVNL) என்ற ஒரு இந்திய அரசு நிறுவனத்தால் சூன் 2007-இல் கட்டத்தொடங்கப்பட்ட இப்பாலம் 2010 மார்ச்சுத் திங்கள் முடிக்கப்பட்டது. இப்பாலத்தின் நீளம் 4.62 கிலோமீட்டர்கள்.
பகுப்பு:கொச்சி பகுப்பு:கேரளத்தில் உள்ள பாலங்கள்
இது இவர்களின் கதை
இது இவர்களின் கதை 1976 ஆம் ஆண்டு வெளிவந்த தமிழ்த் திரைப்படமாகும். டி. பி. அருணாச்சலம் இயக்கத்தில் வெளிவந்த இத்திரைப்படத்தில் சிவசந்திரன், அமுதா மற்றும் பலரும் நடித்துள்ளனர்.
மேற்கோள்கள்
பகுப்பு:1976 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள்
ராணி சிலொட
ராணி சிலொட, இந்திய அரசியல்வாதி ஆவார். இவர் ராஜஸ்தான் மாநில பசிறி சட்டசபை தொகுதியில் பாரதிய ஜனதா கட்சியின் ராஜஸ்தான்   சட்டமன்ற உறுப்பினராக உள்ளார்.
மேற்கோள்கள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள்
வில்லியவரம்பல் ஊராட்சி
வில்லியவரம்பல் ஊராட்சி (Villiavarambal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1094 ஆகும். இவர்களில் பெண்கள் 547 பேரும் ஆண்கள் 547 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோககி சகான் தோனு கொலை
சோககி சகான் தோனு கொலை (Murder of Sohagi Jahan Tonu) என்பது வங்காளதேச மாணவி சோககி சகான் தோனுவை அடையாளம் தெரியாத நபர்களால் வன்கலவி, கொலை செய்ததைக் குறிக்கிறது.
வரலாறு
தோனு கொமில்லா விக்டோரியா கல்லூரியில் பயிலும் 19 வயது மாணவி ஆவார். அவரது தந்தை கொமிலா படை வீரர்களின் தற்காலக் குடியிருப்பில் ஊழியராக இருந்தார். அவரது உடல் 20 மார்ச் 2016 அன்று கொமிலா படைவீரர்களிள் தற்காலக் குடியிருப்பில் கண்டுபிடிக்கப்பட்டது. தனியார் ஆசிரியர் ஒருவரிடம் பாடம் படிக்கச் சென்ற போது காணமல் போனார்.
விசாரணை
தோனுவின் தந்தை லாலு, கலு என்றும் அழைக்கப்படுகிறார். தனது மகள் சோககி சகான் தோனு கொலை தொடர்பாக அடையாளம் தெரியாத நபர்கள் மீது கொமில்லாவில் உள்ள கொட்வாலி முன்மாதிரி காவல் நிலையத்தில் கொலை வழக்கு பதிவு செய்தார். காவல் துறையினர் இந்த வழக்கை துப்பறியும் கிளைக்கு மாற்றியுள்ளனர். இந்த வழக்கு 1 ஏப்ரல் 2016 அன்று குற்றப் புலனாய்வுத் துறையிடம் ஒப்படைக்கப்பட்டது. முதல் பிரேத பரிசோதனையில் வன்கலவி அல்லது கொலைக்கான எந்த ஆதாரமும் இல்லை எனத் தெரிவிக்கப்பட்டது. இந்த அறிக்கை 4 ஏப்ரல் 2016 அன்று வெளியிடப்பட்டது. இது வன்கலவி அல்ல எனும் அறிக்கையானது பொதுமக்களிடையே பரவலாக சர்ச்சையை உருவாக்கியது.எனவே சர்ச்சையினைத் தீர்க்கும் வகையில் வங்காளதேச உயர் நீதிமன்றம் சோககி சகான் தோனுவின் உடலை தோண்டி எடுத்து இரண்டாவது பிரேத பரிசோதனைக்கு உட்படுத்துமாறு உத்தரவிட்டது. முதல் பிரேத பரிசோதனை சிட்டகாங் மருத்துவக் கல்லூரியில் நடத்தப்பட்டது. பிரேதப் பரிசோதனைக்குப் பின்னர் கொமிலா மாவட்டத்தின் முரத்நகர் உபாசில்லாவில் உள்ள மிர்சாபூரில் அவள் அடக்கம் செய்யப்பட்டாள்.
கொமிலா மருத்துவக் கல்லூரி மருத்துவமனையில் நடத்தப்பட்ட இரண்டாவது பிரேத பரிசோதனையில் பாலியல் வன்கலவி செய்யப்பட்டதற்கான ஆதாரங்கள் கிடைத்தன. குற்றவியல் புலனாய்வுத் துறையின் கீழ் நடத்தப்பட்ட டிஎன்ஏ சோதனை மே 2016 இல் டி. என். ஏ. சோதனை மூலம் வன்கலவிக்கான ஆதாரங்கள் கிடைத்தது. கரந்துணர் ஆய்வாளர் குற்ற ஆய்வகத்தால் மூன்று ஆண்களிடமிருந்து விந்து தோனுவின் உள்ளாடைகளில் இருந்தது கண்டுபிடிக்கப்பட்டது.
ஒரு இராணுவ அதிகாரியின் மகன் பியலை கரந்துணர் ஆய்வாளார் பிரிவு விசாரித்தது, அவர் சோககி சகான் தோனுவை பலமுறை பாலியல் ரீதியாக துன்புறுத்தினார் என்பது விசாரணையின் மூலம் தெரிய வந்தது. மேலும், இரண்டு இராணுவ வீரர்களையும் கரந்துணர் ஆய்வாளர்கள் விசாரித்தனர்.
சோககி சகான் தோனுவினை வன்கலவி மற்றும் கொலை செய்த சம்பவத்தில் சாகித் என்ற ராணுவ உதவி ஆய்வாளர் மற்றும் அவரது மனைவிக்கும் தொடர்பு இருப்பதாக தோனுவின் பெற்றோர் கூறினர். இருப்பினும், அத்தகைய நபர்களை அதிகாரிகள் விசாரிக்கவில்லை.
4 வருட விசாரணைக்குப் பிறகும், இந்த வழக்கில் எந்த வித முன்னேற்றமும் ஏற்படவில்லை. காவல் துறை அதிகாரிகளால் கொலையில் ஈடுபட்ட நபர்களை கண்டறிவதில் சிக்கல் இருந்தது. இது பரவலாக மக்களிடையே போராட்டங்கள் எழக் காரணமாக அமைந்தது. சமூக ஊடகங்களில் சோககி சகான் தோனுவின் வன்கலவி மற்றும் கொலைக்கான நியாயம் கிடைக்க பல்வேறு மக்கள் தங்களது ஆதரவினைத் தெரிவித்தனர்.
அக்டோபர் 21, 2020 அன்று, குற்றப் புலனாய்வுத் துறை இந்த வழக்கை பிபிஐக்கு ஒப்படைத்தது.
எதிர்ப்புகள்
இந்த கொலை பங்களாதேஷில் நாடு தழுவிய எதிர்ப்புகளை உருவாக்கியது மற்றும் ஒரு சமூக ஊடக இயக்கத்தை அறிவித்தது. வங்காளதேச மற்றும் வங்காளதேச மாணவர் சங்கத்தின் அனைத்து வளாகங்களிலும் இதனை எதிர்த்து போராட்டங்கள் நடைபெற்றன.
சான்றுகள்
பகுப்பு:வங்காளதேசத்தில் வன்கலவி
திமான் கோஷ்
திமான் கோஷ் (Dhiman Ghosh, பிறப்பு: நவம்பர் 23 1987), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 14, முதல்தர துடுப்பாட்டப் போட்டிகள் 40, ஏ-தர போட்டிகள் 53 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
கேங்
கேங் என்பது ஒரு கருவி ஆகும். இது பொது இடத்தில் அவமானப்படுத்தவும், உடல் ரீதியான தண்டனைக்கும் இருபதாம் நூற்றாண்டு வரை கிழக்கு ஆசியா மற்றும் தென்கிழக்கு ஆசியாவின் சில பகுதிகள், சீனாவில் பயன்படுத்தப்பட்டது. இது சிலநேரங்களில் சித்திரவதைக்காகவும், சித்திரவதையின்போதும் பயன்படுத்தப்பட்டது. இது மனிதன் நடமாடுவதைத் தடைசெய்தது. இதனால் இதை அணிந்த மக்கள் பொதுவாக பட்டினியால் இறந்தனர். ஏனெனில் அவர்களால் நடந்து எதையும் எடுக்க முடியாது.
"கேங்" என்பது பிரெஞ்சு வார்த்தை ஆகும். இது போர்த்துகீசிய வார்த்தையான "கன்கா"வில் இருந்து தோன்றியது. இதன் பொருள் நுகத்தடி ஆகும். இக்கருவியும் அதே விளைவுக்குப் பயன்படுத்தப்பட்டது. இரு கைகளும் நுகத்தடியின் இரு முனைகளில் பிணைக்கப்பட்டன. இதே கருவி ஐரோப்பாவிலும் பில்லோரி என்ற பெயரில் பயன்படுத்தப்பட்டது. ஒரே வேறுபாடு கேங்கில் பலகையானது தரையுடன் இணைக்கப்பட்டிருக்காது, கைதி பலகையைத் தூக்கிக் கொண்டு நடக்க வேண்டும்.
உசாத்துணை
பகுப்பு:தண்டனை பகுப்பு:கருவிகள்
இரவீந்திர நரேன் சிங்
இரவீந்திர நரேன் சிங் (Rabindra Narain Singh) என்பவர் ஓர் இந்திய எலும்பியல் அறுவை சிகிச்சை நிபுணராவார். 2006-07 ஆம் ஆண்டில் இவர் பீகார் எலும்பியல் சங்கத்தின் தலைவராக இருந்தார். பாட்னாவிலுள்ள அனூப் நினைவு எலும்பியல் மையம் மற்றும் ஆராய்ச்சி நிறுவனத்தில் கவுரவ ஆலோசகராக சிங் பொறுப்பு வகித்தார். மேலும் இந்நிறுவனத்தில் அமைந்துள்ள அனூப் எலும்பியல் நிறுவனம் மற்றும் மறுவாழ்வு மையத்தின் இயக்குனராகவும் பணிபுரிந்தார். எடின்பரோவின் ராயல் அறுவை சிகிச்சைக் கல்லூரியில் சக உறுப்பினராகவும் இந்திய மருத்துவ கழகத்தின் மருத்துவ நிபுணர்கள் சங்கத்தின் ஓர் உறுப்பினராகவும் சிங் இருந்தார். பாட்னாவில் அமைந்திருந்த அகில இந்திய மருத்துவ அறிவியல் கழக நிறுவன நெறிமுறைக் குழுவின் தலைவர் பொறுப்பில் இருந்தார். இவற்றைத் தவிர இந்திய செஞ்சிலுவை சங்கத்தின் பீகார் கிளையின்  தற்காலிக குழு  உறுப்பினர் மற்றும் இந்திய கால் மற்றும் கணுக்கால் சங்கத்தின் வாழ்நாள் உறுப்பினர் போன்ற பல பொறுப்புகளில் சிங் இருந்தார். இந்திய அரசின் நான்காவது உயர் குடிமகன் விருதான பத்மசிறீ விருதை மருத்துவ அறிவியலில் சிங்கின் சிறந்த பங்களிப்புகளுக்காக 2010 ஆம் ஆண்டில் இந்திய அரசு இவருக்கு வழங்கியது.
மேற்கோள்கள்
பகுப்பு:வாழும் நபர்கள் பகுப்பு:இந்திய மருத்துவர்கள் பகுப்பு:பத்மசிறீ விருது பெற்ற மருத்துவத்துறையினர்
திருச்சானூர் தொடருந்து நிலையம்
திருச்சானூர்தொடருந்து நிலையம் (Tiruchanur railway station) (நிலையக் குறியீடு: டி.சி.என்.ஆர் ) என்பது தென்கடற்கரை ரயில்வே மண்டலத்தின் குண்டக்கல் ரயில் பிரிவில் உள்ள சி-வகை இந்திய ரயில் நிலையமாகும். இது குண்டக்கல்-ரேணிகுண்டா பிரிவில் அமைந்துள்ளது. திருச்சானூர் நகருக்கு ரயில் இணைப்பை வழங்கும் நிலையமாக இது உள்ளது.
மேற்கோள்கள்
பகுப்பு:Coordinates on Wikidata பகுப்பு:ஆந்திரப் பிரதேசத் தொடருந்து நிலையங்கள்
தெமுலின்
தெமுலின் செங்கிஸ் கானின் சகோதரி ஆவார். இவர் அவரது தந்தை இறப்பதற்குச் சில காலம் முன் பிறந்தார். இவர் ஒலகோனுடு இனத்தைச் சேர்ந்த வீரர் பலசுகு என்பவரைத் திருமணம் செய்து கொண்டார். செங்கிஸ் கான் தன் தாய் ஓவலுன், தன் மனைவி போர்தே மற்றும் தன் சகோதரர்களிடம் எவ்வாறு நெருக்கமாக இருந்தாரோ அவ்வாறே தன் தங்கையிடமும் நெருக்கமாக இருந்தார். மங்கோலியர்களின் கைகளில் படுதோல்வி அடைந்த பிறகு ஷா அலாவுதீனின் படைகள் போர்ப் பகுதிக்கு அருகில் மங்கோலியர்கள் தங்கியிருந்த இடங்களைத் தாக்கியபோது இவர் இறந்ததாகக் கூறப்படுகிறது. இந்நிகழ்ச்சிக்குப் பிறகு ஷா அலாவுதீனை அழிப்பேன் என்று செங்கிஸ் கான் சபதம் எடுத்தார். ஆனால் சில குறிப்புகள் அலாவுதீன் தாக்கியபோது செங்கிஸ் கானின் சாமன் கொகோசு அவரது நடத்தையைப் பற்றி செங்கிஸ் கானிடம் தெமுலின் தெரிவித்துவிடுவாறோ என்று பயந்து இவரைக் கொன்றதாகக் குறிப்பிடுகின்றன. பகுப்பு:செங்கிஸ் கான்
நுரைத்துப் பொங்குதல்
நுரைத்துப் பொங்குதல் என்ற வார்த்தையானது fervere (கொதிக்க என்ற பொருளுடைய) என்ற இலத்தீன் வார்த்தையுடன் ex என்ற முன்னொட்டு இணைக்கப்பட்டு பெறப்பட்ட வார்த்தையாகிறது. இந்த வார்த்தை நொதித்தல் என்பதற்கான மூல வார்த்தை பெறப்பட்ட அதே முறையில் பெறப்பட்டுள்ளது.
உதாரணங்கள்:
மேற்கோள்கள்
பகுப்பு:வேதியியல் செயல்முறைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பாக்கித்தான் இராணுவ அருங்காட்சியகம்
பாக்கித்தான் இராணுவ அருங்காட்சியகம் (Pakistan Army Museum) பாக்கித்தானின் பஞ்சாப் மாகாணம் இராவல்பிண்டி நகரத்தில் அமைந்துள்ள ஓர் இராணுவ அருங்காட்சியகமாகும். 1961 ஆம் ஆண்டு அக்டோபர் 24 அன்று இந்த அருங்காட்சியகம் தொடங்கப்பட்டது. பாக்கித்தான் இராணுவத்தின் கடந்தகால நினைவுச்சின்னங்கள் மற்றும் எச்சங்களை படங்கள் மூலம் பாதுகாப்பது இதன் முக்கிய நோக்கமாகும். பாக்கித்தானின் மிகப்பெரிய அருங்காட்சியகங்களில் பாக்கித்தான் இராணுவ அருங்காட்சியகமும் ஒன்றாகும்
அமைவிடம்
பிரித்தானிய காலத்து வீரர்களின் குடியிருப்பு கட்டிட வளாகத்தில் அமைந்துள்ள பாக்கித்தான் இராணுவத்தின் பொது தலைமையகக் கட்டிடத்தில் இந்த இராணுவ அருங்காட்சியகம் அமைந்துள்ளது.
காட்சிப்பொருள்கள்
ஆயுதங்கள் மற்றும் போர் வரலாற்று ஆர்வலர்கள் கண்டிப்பாகக் காணவேண்டிய ஓர் அருங்காட்சியகமாக இது கருதப்படுகிறது. மேலும் இந்த அருங்காட்சியகத்தில் முகலாயர் காலந்தொட்டு பயன்படுத்தப்பட்ட ஆயுதங்கள் மற்றும் வெடிமருந்துகள் முதல் நவீன ஆயுதங்கள் வரை வைக்கப்பட்டுள்ளன. புதிய அருங்காட்சியகக் கட்டிடத்தில் பாக்கித்தான் இராணுவத்தின் பரிணாம வளர்ச்சி விரிவான வரலாறாக வழங்கப்படுகிறது.
பயங்கரவாதத்திற்கு எதிரான உலகளாவிய யுத்தம்
பாக்கித்தான்-ஆப்கானித்தான் எல்லையிலுள்ள பழங்குடிப் பகுதிகளில் பயங்கரவாதத்திற்கு எதிராக பாக்கித்தான் மேற்கொண்ட பயங்கரவாத எதிர்ப்பு நடவடிக்கைகள் மற்றும் பயங்கரவாதத்திற்கு எதிரான் உலகளாவிய யுத்தம் ஆகியனவற்ருக்காக ஒரு சிறப்பு காட்சியகம் இங்கு அர்ப்பணிக்கப்பட்டுள்ளது.
மேற்கோள்கள்
.
சுடாத செங்கல்
thumb| ஜோர்டான் பள்ளத்தாக்கு, [[மேற்குக் கரை பாலஸ்தீனத்தில் புதிய, பச்சை செங்கற்கள் (2011)]] வலது|thumb| உலகின் மிகப் பெரிய மற்றும் பழமையான கட்டுமானங்களில் சில வான [[ஈலாம் ஜிகுராட்களின் கட்டுமானத்திற்காக பச்சை செங்கல் பயன்படுத்தப்பட்டது. ஈரானில் கிமு 13 ஆம் நூற்றாண்டைச் சேர்ந்த சோகா ஜான்பில், சுட்ட செங்கற்களுடன் சேர்த்து பச்சை செங்கற்கள் கொண்டு கட்டப்பட்டது. ]] பச்சை செங்கல் அல்லது சுடாத செங்கல் (mudbrick அல்லது mud-brick) என்பது சுடப்படாத காய்ந்த செங்கல் ஆகும். இது களிமண், சேறு, மணல், நெல் உமி, வைக்கோல் போன்றவற்றைத் தண்ணீரால் நன்கு கலந்து அதனால் உருவாக்கப்பட்டது. சுடாத செங்கற்கள் கிமு 9000 இலிருந்து அறியப்படுகின்றன. இருப்பினும் கிமு 4000 முதல் அவற்றின் வலிமை மற்றும் ஆயுள் அதிகரிக்க சுடப்பட்டிருக்கின்றன. சுடாத பச்சை செங்கல்லால் கட்டப்பட்ட கட்டுமானத்தை பச்சகட்டு என்று அழைக்கும் வழக்கம் தமிழ்நாட்டில் உள்ளது.
சூளைக்கு எரிபொருளான விரகு மிகக் குறைவாக கிடைக்கும் வெப்பமான பகுதிகளில், செங்கற்கள் பொதுவாக வெயிலில் உலர்த்தப்படு மட்டுமே பயன்படுத்தப்படுகின்றன. சில சமயங்களில், செங்கல் தயாரிப்பாளர்கள் பச்சை செங்கற்களின் மேலே சுட்ட செங்கற்களை வைப்பதன் மூலமோ அல்லது வார்ப்பால் மூடுவதன் மூலமோ அதன் ஆயுளை நீட்டித்தனர்.
பண்டைய காலம்
thumb| முத்திரை பதிக்கப்பட்ட பச்சை செங்கல். எகிப்தின். 12வது வம்ச காலத்தியது. எகிப்திய தொல்லியல் துறையின் பெட்ரி அருங்காட்சியகம், லண்டன் தெற்கு லெவண்டில் பச்சை செங்கல் உற்பத்தி மற்றும் கட்டுமானத்தின் வரலாறு மட்பாண்டத்திற்கு முந்தைய புதிய கற்காலம் (அ) (எ.கா., PPNA ஜெரிகோ) வரையிலானதாக இருக்கலாம். பச்சை செங்கற்கள், மணல், களிமண், நீர் போன்றவற்றுடன் நீடித்த விரைப்புப் பொருட்கள் (எ.கா. நறுக்கப்பட்ட வைக்கோல் மற்றும் பதர்) ஆகியவற்றினாலான கலவைக் கொண்டு தயாரிக்கப்பட்டன. இவை பொதுவாக ஆயிரக்கணக்கான ஆண்டுகளாக பண்டைய அண்மைக் கிழக்கு நாடுகள் முழுவதும் மண் சுவர்களைக் கட்ட  பயன்படுத்தப்பட்ட  பொருட்களாகும். சுடாதத செங்கற்கள் இன்றும் உலகம் முழுவதும் நவீன மற்றும் பாரம்பரிய முறைகளைப் பயன்படுத்தி தயாரிக்கப்படுகின்றன.
குறிப்புகள்
பகுப்பு:செங்கல்
பொன்னீலன்
பொன்னீலன் தமிழ் முற்போக்கு இலக்கியவாதிகளில் குறிப்பிடத்தக்க படைப்பாளி. குமரி மாவட்டம், நாகர்கோயில் அருகே மணிகட்டிபொட்டல் என்ற ஊரில் 1940ல் பிறந்தவர். இவரது அன்னை அழகிய நாயகி அம்மாளும் குறிப்பிடத்தக்க படைப்பாளி. இவரது இயற்பெயர் ஸ்ரீகண்டேஸ்வர பக்தவத்ஸலன். சபாபதி என்று இன்னொரு பெயரும் உண்டு. பொன்னீலன் இளங்கலை படிப்பு முடித்து ஆசிரியர் பயிற்சிபெற்று உயர்நிலைப்பள்ளி ஆசிரியராகப் பணியாற்றினார். கல்வி அதிகாரியாகப் பணி நிறைவு பெற்றார்.
இளமைக் காலம்
சிறுவயதிலேயே மார்க்சிய ஈடுபாடு கொண்டிருந்த பொன்னீலன் நிலப்பிரபுத்துவ மதிப்பீடுகளைத் தன் வாழ்க்கையிலிருந்து களைவதை முக்கியமான செயல்பாடாகக் கொண்டதாகக் குறிப்பிடுகிறார். ஆசிரியர் சங்கம் மூலமாக இந்திய கம்யூனிஸ்ட் கட்சியுடன் கிடைத்த உறவு அவருக்கு உதவியது. ஆயினும் நெல்லை மாவட்டத்தில் பணிபுரிந்த நாட்களில் மார்க்ஸிய ஆய்வாளர் நா.வானமாமலையுடன் கொண்ட தொடர்பும் வானமாமலை நடத்திய 'ஆராய்ச்சி' என்ற சிற்றிதழுமே தன்னை உருவாக்கிய சக்திகள் என்று பொன்னீலன் குறிப்பிடுகிறார். தொடக்கத்தில் ஆராய்ச்சி இதழில் கட்டுரைகள் எழுதிவந்தார்.
இலக்கியத் துறையில்
நெல்லையில் இருந்த நாட்களில் தி. க. சிவசங்கரன் இவருக்கு நெருக்கமானார். தாமரை இதழின் ஆசிரியப்பொறுப்பில் இருந்த அவர் பொன்னீலனை சிறுகதைகள் எழுதும்படி தூண்டினார். முதல் சிறுகதைத் தொகுதி 'ஊற்றில் மலர்ந்தது' 1978ல் வெளிவந்தது. ஆயினும் பொன்னீலனை இலக்கிய கவனத்துக்குக் கொண்டுவந்தது 1976ல் வெளிவந்த 'கரிசல்' என்ற நாவலே. இது பொன்னீலன் அப்போது பணியாற்றிவந்த கோயில்பட்டி மக்களையும் நிலத்தையும் சித்தரிக்கும் 'சோஷலிச யதார்த்தவாத' நாவலாகும்.
பொன்னீலனின் பெரும் படைப்பு 1992ல் வெளிவந்த 'புதிய தரிசனங்கள்' என்ற இரண்டு பாக நாவல். இந்திரா காந்தி அமுல்படுத்திய நெருக்கடிநிலைக் காலத்தைச் சித்தரிக்கும் இந்நாவல் ஜனநாயகத்தின் வேர்களைத் தேடும்படைப்பு. அக்காலத்தில் பொன்னீலனின் கட்சி எடுத்த நெருக்கடி நிலைத் தரவு நிலைப்பாட்டை மிகக் கடுமையாக விமரிசிக்கும் படைப்பும் கூட.
முதுமை
முதுமை (Old age) என்பது மனிதர்களின் ஆயுட்காலம் நெருங்கி வருவதை அல்லது அடையக்கூடிய காலத்தைக் குறிக்கிறது இதனால் மனிதனின் முடிவு என்பது வாழ்க்கை வட்டம் என் அறிய முடிகிறது. பொதுவாக "வயதானவர்கள்", "முதியவர்கள்" (உலகளாவிய பயன்பாடு), "மூத்தவர்கள்" (அமெரிக்க பயன்பாடு) , "மூத்த குடிமக்கள்" , (பிரிட்டிஷ் மற்றும் அமெரிக்கன் பயன்பாடு) , "வயது வந்தவர்கள்" (சமூகம்) ), மற்றும் "மூப்பர்கள்" (பல கலாச்சாரங்களில் - பழங்குடி மக்களின் கலாச்சாரங்கள் உட்பட) என்றெல்லாம் இவர்களை அழைப்பதுண்டு
"முதியவர்கள்" பெரும்பாலும் குறைவான மீளுருவாக்கம் திறன்களை கொண்டிருக்கிறார்கள், இளையவர்களை விட காயங்கள் மற்றும் நோய்களால் மிகவும் பாதிக்கப்படுகின்றனர், கரிம செயல்முறைகள் முதுமையடைதல் என்பது உயிரியல் முதிர்ச்சி என்று அழைக்கப்படுகிறது, முதுமையடைதல் மருத்துவ ஆய்வுகளின்படி மரபியல் ஆகும், வயதானவர்களைத் தொந்தரவு செய்யும் நோய்களின் ஆய்வு, "மூப்பியல் மருத்துவம்" என அழைக்கப்படுகிறது அவர்கள் பணி ஓய்வு, தனிமையுணர்வு, மற்றும் தலைமுறைப் பாகுபாடு போன்ற பல சமூகப் பிரச்சனைகளைச் சந்திக்கின்றனர். வயதானவர்கள் நிறைய நோய் அறிகுறிகளுடன் உள்ளனர். உதாரணமாக, சுகாதாரத்திற்கு ஆரோக்கியமான எலும்புகள் முக்கியமானவை. வயதான காலத்தில், நமது உடல் பழைய எலும்பு திசுக்களை உறிஞ்சத் தொடங்கி புதிய எலும்பு திசுக்களை உருவாக்கும், அதே சமயம், எலும்புகள் மெல்லிய மற்றும் பலவீனமாக இருக்கும் , இது எலும்புப்புரை எனப்படும் ஒரு நிலைக்கு வழிவகுக்கிறது, எலும்புகள் மிகவும் பலவீனமாகின்றன, கீழே விழும்போது எளிதில் உடையலாம் அல்லது அன்றாட இயக்கங்களின் போது கூட எளிதில் உடையலாம். எலும்புப்புரை காரணமாக ஒவ்வொரு ஆண்டும் 1.5 மில்லியனுக்கும் அதிகமான எலும்பு முறிவுகள் ஏற்படுகின்றன.
பொன்னீலன்
இலக்கியத் துறையில்
பொன்னீலன் 1994 ம் வருடத்திற்கான சாகித்ய அக்காதமி விருதைப் புதிய தரிசனங்கள் நாவலுக்காகப் பெற்றார். பொன்னீலனின் 'உறவுகள்' என்ற சிறுகதை மகேந்திரனால் 'பூட்டாத பூட்டுகள்' என்ற பெயரில் திரைப்படமாக வெளிவந்தது. தமிழ்நாடு கலை இலக்கியப் பெருமன்றத்தின் தலைமைப் பொறுப்பில் நீண்ட காலமாகப் பணியாற்றி வருகிறார்.
முதுமை
வயது முதிர்வு என்பது ஒரு திட்டவட்டமான உயிரியல் நிலை அல்ல, ஏனெனில் "வயதானவர்கள்" எனக் குறிப்பிடப்படுவது காலவரிசை வயது பண்பாடு மற்றும் வரலாற்று ரீதியாக மாறுபடுகிறது. 2011 ல், ஐக்கிய நாடுகள் அவை மனித உரிமைகள் மாநாட்டில் குறிப்பாக முதியவர்களைப் பாதுகாக்கும் முறையை முன்வைத்தது.
பொன்னீலன்
தொகுத்தவை
பகுப்பு:முற்போக்கு எழுத்தாளர்கள் பகுப்பு:தமிழக எழுத்தாளர்கள் பகுப்பு:தமிழ் பொதுவுடமைவாதிகள் பகுப்பு:கன்னியாகுமரி மாவட்ட நபர்கள் பகுப்பு:1940 பிறப்புகள் பகுப்பு:வாழும் நபர்கள்
முதுமை
வரையறைகள்
வயதானவது என்ற வரையறைகள் அதிகாரப்பூர்வ வரையறைகள், துணை குழு வரையறைகள் மற்றும் நான்கு பரிமாணங்களை பின்வருமாறு உள்ளடக்கியது.
அதிகாரப்பூர்வ வரையறைகள்
வயதாவது என்பது "வாழ்க்கையின் பிற்பகுதி, இளைஞர்களுக்கும் நடுத்தர வயதிற்கும் இடையிலான காலம், வழக்கமான சரிவுடன் வாழ்வது" என்பதாகும். வயது முதிர்வு என்பதை உலகளவில் வரையறுக்க முடியாது, ஏனென்றால் இது சூழலுக்கு ஏற்ப வேறுபடுகிறது. ஐக்கிய நாடுகள் சபையில் 65+ ஆண்டுகள் பொதுவாக வயது முதிர்ந்தவராக குறிப்பிடப்படலாம் என்று ஒப்புக் கொண்டுள்ளது. இது வயது முதிர்விற்கான ஒரு சர்வதேச வரையறையின் முதல் முயற்சியாகும். இருப்பினும், ஆப்பிரிக்காவில் வயதான ஆய்வுக்கு, உலக சுகாதார அமைப்பு (WHO) 55 வயதை வயது முதிர்வு என்கிறது.
மிகவும் வளர்ந்த மேற்கு நாடுகள் 60 வயதில் 65 வயதை வயது மூத்தவர்கள் என்ற கருத்தைத் தக்கவைக்கின்றன. 60-65 வயதுடையவர்கள் பொதுவாக மூத்த சமூக வேலைத்திட்டத்திற்கு தகுதிபெறுகிறார்கள் இருப்பினும், பல்வேறு நாடுகளும் சமூகங்களும் வயது முதிர்வை 40 ஆம் ஆண்டுகள் முதல் 70 ஆம் ஆண்டுகள் வரை எனக் கருதுகின்றன. வளர்ந்த நாடுகளில் ஆயுட்காலம் 80 வயதிற்கு மேலாக உயர்ந்துள்ளது என்பதால் வயது முதிர்ச்சி பற்றிய வரையறைகள் மாறின. அக்டோபர் 2016 ல், அறிவியல் இதழான நேச்சர் (பத்திரிகை) வெளியிட்ட ஒரு அறிக்கையில், [115] சராசரி ஆயுட்காலம் 115 முதல், அதிகபட்சம் 125 ஆண்டுகள் வரம்பு என எழுதியது. இருப்பினும், இந்த இதழின் ஆசிரியர்கள் முறைகள் மற்றும் முடிவுகளை அறிவியல் சமூகம் குறைகூறியது, என்று முடித்தனர். அதிகாரபூர்வமான சூழலில் வரையறுக்கப்படும் போது, "மூத்த குடிமகன்" என்பது பெரும்பாலும் வயது வந்தோருக்கு கிடைக்கும் சில நன்மைகளுக்கு தகுதியுடையவர் யார் என்பதை தீர்மானிக்க சட்ட அல்லது கொள்கை சார்ந்த காரணங்களுக்காக பயன்படுத்தப்படுகிறது.
பராமரிப்பு மற்றும் செலவுகள்
மருத்துவ முன்னேற்றங்கள் பல ஆண்டுகளாக "மரணத்தை தள்ளிவைக்க" சாத்தியமாக்கியிருக்கின்றன.
புரந்தர் போர்
புரந்தர் சன்டை (Battle of Purandar) மராத்தியப் பேரரசுக்கும், முகலாயப் பேரரசுக்கும் இடையே 1665-இல் புரந்தரில் நடைபெற்ற சன்டை ஆகும். சிவாஜியின் பாதுகாப்பில் இருந்த புரந்தர் கோட்டை போன்ற கோடைகளைக் கைப்பற்ற, முகலாயப் பேரரசர் அவுரங்கசீப், தனது படைத் தளபதிகளான முதலாம் ஜெய் சிங் மற்றும் திலிர் கானை படைகளுடன் அனுப்பினார். 2 சூன் 1665-இல் மராத்தியப் படைத்தலைவர் முரார்பாஜி தேஹ்பாண்டேவைக் கொன்று முகலாயப் படைகள் புரந்தர் கோட்டையைக் கைப்பற்றியது. புரந்தர் உடன்படிக்கையின் படி சிவாஜி, தனது கட்டுப்பாட்டில் இருந்த 23 கோட்டைகளை முகலாயர்களிடம் விட்டுக் கொடுத்தார். பின்னர் அனைத்தையும் மீட்டெடுத்தார்.
வெளி இணைப்புகள்
பகுப்பு:மராட்டியப் பேரரசு பகுப்பு:மகாராட்டிர வரலாறு
செங்கல் சூளை
செங்கல் சூளை என்பது செங்கற்களை சுடுவதற்கான ஒரு பாரம்பரிய இடமாகும். இங்கு சுடப்படாத செங்கற்களை அடுக்கி அவற்றுக்கு இடையிலும், அடியிலும் எரிபொருளான விறகு, நிலக்கரி, நெல் உமி போன்றவற்றை இட்டு அடுக்கி பின்னர் எரிபொருளைப் பற்றவைப்பதன் மூலம் ஏற்படும் நெருப்பின் வெப்பத்தில் செங்கல் சுடப்படுகிறதுது. செங்கல் சூளையைச் சுற்றி காற்று புகாதவாறு மண் அல்லது சேற்றை பூசி அடைக்கப்பட்டால் அது நாட்டு செங்கல் சூலையாக மாறும்.
வெளி இணைப்புகள்
பகுப்பு:செங்கல்
சாமுவல் ஜாக்சன்
சாமுவல் ஜாக்சன்  (Samuel Jackson, பிறப்பு: சூலை 15 1859, இறப்பு: சூலை 19 1941), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1891 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
சாமுவல் ஜாக்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1859 பிறப்புகள் பகுப்பு:1941 இறப்புகள் பகுப்பு:யார்க்சையர் துடுப்பாட்டக்காரர்கள்
கரம்சந்த் உத்தம்சந்த் காந்தி
கரம்சந்த் உத்தம்சந்த் காந்தி (Karamchand Uttamchand Gandhi) (1822-1885) இந்தியாவின் குஜராத் மாநிலத்தின் போர்பந்தர், ராஜ்கோட், பிகானேர் சமஸ்தான மன்னர்களுக்கு திவான் எனும் தலைமை அமைச்சராக பணிபுரிந்தவர்.
போர்பந்தர் சமஸ்தானத்தின் திவான் பொறுப்பிலிருந்து விலகிய கரம்சந்த் உத்தம்சந்த் காந்தி பின்னர் ராஜ்கோட் மற்றும் பிகானேர் சமஸ்தானங்களில் திவானாக பணிபுரிந்தார்.
மறைவு
பவுத்திரம் என்ற நோயால் உடல் நலிந்த கரம்சந்த் உத்தம்சந்த் காந்தி, தமது 63-ஆம் வயதில், 1885-ஆம் ஆண்டில் மறைந்தார். கரம்சந்த் உத்தம்சந்த் காந்தி தமது மறைவுக்கு முன்னரே, மகாத்மா காந்தி உட்பட அனைத்து குழந்தைகளுக்கும் திருமணம் முடித்து வைத்தார்.
மேற்கோள்கள்
பகுப்பு:குஜராத் மக்கள்
பகுப்பு:மகாத்மா காந்தி குடும்பம்
மொடக்கூர் கிழக்கு ஊராட்சி
மொடக்கூர் கிழக்கு ஊராட்சி (Modakkur east Gram Panchayat), தமிழ்நாட்டின் கரூர் மாவட்டத்தில் உள்ள அரவக்குறிச்சி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1406 பேர் ஆவர். இவர்களில் பெண்கள் 712 பேரும் ஆண்கள் 694 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாலேன் திமிங்கிலம்
பாலேன் திமிங்கிலங்கள் baleen whale என்று அழைக்கப்படும் இவை ஒரு கடற்பாலூட்டி(திமிங்கலங்கள், டால்பின்கள் மற்றும் கடல் பன்றி) வகை ஆகும்.
இறைச்சி, பிளப்பர், பல்லீன் மற்றும் பல்லீன் திமிங்கிலங்களின் எண்ணெய் பாரம்பரியமாக ஆர்க்டிக்கின் பழங்குடி மக்களால் பயன்படுத்தப்படுகின்றன. இந்த தயாரிப்புகளுக்கான வர்த்தக துறைகளால் இடைவிடாமல் வேட்டையாடப்பட்டதும், சீசீஸ்கள் இப்போது சர்வதேச சட்டத்தால் பாதுகாக்கப்படுகின்றன. இருப்பினும், வட அட்லாண்டிக் வலது திமிங்கிலம் இயற்கை பாதுகாப்புக்கான சர்வதேச ஒன்றியத்தால் அபகரிக்கப்படுகிறது. வேட்டை தவிர, கடல் மாசுபாடு மற்றும் கடல் அமிலம் ஆகியவற்றிலிருந்து அச்சுறுத்தல்களை எதிர்கொள்கிறது.
புலன்கள்
பாலேன் திமிங்கிலங்களின் கண்கள் அவற்றின் உருவத்தோடு ஒப்பிடுகையில் மிக சிறியவை மேலும் அவற்றின் வாயின் பின் பகுதியில் அமையப்பெற்றவை. இதன் காரணமாகவே அவைகள் அசையாத அல்லது இறந்துபோன இரைககளையே உணவாக உட்கொள்கிறன்றன.
இடப்பெயர்ச்சி
இவ்வகை திமிங்கிலங்கள் வசந்த கால மற்றும் கோடைகால மாதங்களில் அதிக உயரமான நீர்த்தேக்க நீரில் இருந்து நீண்ட தூரத்திற்கு இடப்பெயர்ச்சி செய்கின்றன்றன. மேலும் குளிர்கால மாதங்களில் அதிக வெப்பமண்டல நீர்நிலைகளுக்கு இடப்பெயர்ச்சி செய்கின்றன்றன.
பாதுகாப்பு மற்றும் மேலாண்மைப் பிரச்சினைகள்
இவ்வகை திமிங்கிலங்கள் மிக எளிதில் வேட்டைக்காரர்களால் பிடிபடுபவை, படகுகளை கண்டவுடன் மிக ஆர்வமாய் அவற்றின் அருகில் இவ்வகை திமிங்கிலங்கள் வருவதால் இவை எளிதாக வேட்டையாடப்படுகின்றன. இந்த வேட்டையால் சுற்றுலாவை நம்ம்பியுள்ள உணவு விடுதிகள் மற்றும் தங்கும் விடுதிகள் அதிகமாக இழப்பை சந்திப்பதாக இந்த துறையில் இருக்கும் அறிஞர்கள் குறைகூறுகிறார்கள்
கூண்டில் அடைத்து பாதுகாத்தல்
பேலீன் திமிங்கிலங்கள் அரிதாகவே கூண்டில் வைக்கப்படுகின்றன. அவற்றின் பெரிய அளவு மற்றும் பசியின்மை அவர்களை விலையுயர்ந்த உயிரினங்களை பராமரிக்க வைக்கும். சரியான அளவிலான குளங்கள் கூட உருவாக்க மிகவும் விலை உயர்ந்ததாக இருக்கும். உதாரணமாக, ஒரு சாம்பல் திமிங்கிலம் கன்றுக்கு நாள் ஒன்றுக்கு 475 பவுண்டுகள் (215 கிலோ) மீன் சாப்பிட வேண்டும், மேலும் குளம் 13 அடி (4 மீ) கன்றுக்கு இடமளிக்க வேண்டும், மேலும் ஏறிக்கொள்ளக்கூடிய அறைக்கு இடமளிக்க வேண்டும். [150] சாம்பல் திமிங்கலங்கள் ஒரு வருடத்திற்கும் மேலாக சிறைபிடிக்கப்பட்டிருக்கின்றன. Scammon's Lagoon, Baja California Sur இல் கைப்பற்றப்பட்ட முதல் சாம்பல் திமிங்கிலம், 1965 இல், ஜிஜி என பெயரிடப்பட்டது மற்றும் இரண்டு மாதங்களுக்கு பின்னர் ஒரு தொற்று ஏற்பட்டது. [151] இரண்டாவது சாம்பல் திமிங்கிலம், 1971 ஆம் ஆண்டில் அதே கங்கையில் இருந்து கைப்பற்றப்பட்ட கிஜி இரண்டாம் பெயரைப் பெற்றது, மிகப்பெரியதாகி பின்னர் ஒரு வருடம் கழித்து வெளியிடப்பட்டது. [152] கடந்த சாம்பல் திமிங்கிலம், ஜே.ஜே., கலிபோர்னியாவில் உள்ள மரினா டெல் ரே என்ற இடத்திலேயே கடந்து சென்றது, அங்கு கடல்வழி சாண்ட் டியாகோவிற்கு விரைந்து சென்றது, 14 மாதங்களுக்குப் பிறகு விடுதலை செய்யப்பட்டது, ஏனெனில் அதை கவனிப்பதற்கு அது மிகப்பெரியது. 19,200 பவுண்டுகள் (8,700 கிலோ) மற்றும் 31 அடி (9.4 மீ), J.J. சிறைபிடிக்கப்பட்டதில் மிகப்பெரிய உயிரினமாக இருந்தது. [153] ஜப்பான், Shizuoka Numazu உள்ள Mito மீன், வலைகள் இணைக்கப்பட்டுள்ளது அருகில் விரிகுடாவில் மூன்று மிங்க் திமிங்கலங்கள். ஒருவர் மூன்று மாதங்கள் உயிரோடு இருந்தார், மற்றொருவர் (ஒரு கன்று) இரண்டு வாரங்களுக்கு உயிர் தப்பினார், மேலும் ஒரு மாதம் வலைகள் வழியாக உடைக்கப்படுவதற்கு ஒரு மாதத்திற்கு மேல் வைத்திருந்தனர்
வெளி இணைப்புகள்
பகுப்பு:திமிங்கிலங்கள்
ஆட்கொண்டநத்தம் ஊராட்சி
ஆட்கொண்டநத்தம் ஊராட்சி (Alkondanatham Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1587 ஆகும். இவர்களில் பெண்கள் 761 பேரும் ஆண்கள் 826 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செல்திக்கு மொழிகள்
௧. வேல்சு மொழி
௨. ஐரிய மொழி
௩. பிரித்தானிய மொழி
௪. சுகாத்திசு கேலிக்கு
௫. கோர்னிசு மொழி
௬. மான்சு மொழி
பகுப்பு:செல்திக்கு மொழிகள் பகுப்பு:இந்திய-ஐரோப்பிய மொழிகள்
தமிழில் உள்ள ஓரெழுத்துச் சொற்கள்
ஓரெழுத்தொருமொழி என்றால் 'ஒற்றை எழுத்துச் சொற்கள்' என்று பொருள். அதாவது ஒற்றை எழுத்தாக நின்று பிற பொருளைச் சுட்டும் சொற்கள். எடுத்துக்காட்டாகத் 'தீ' என்பது வெறும் எழுத்தாக மட்டுமில்லாமல் 'நெருப்பு' என்னும் பொருளைத் தரும் சொல்லாகவும் பயன்படுகிறது. எனவே 'தீ' என்பது ஓரெழுத்தொருமொழி. ஓர் எழுத்து தன்னைக் குறிக்கும்போது எழுத்தாகிறது; அவ்வெழுத்தே பிற பொருளைச் சுட்டும் போது சொல்லாகிறது.
பழந்தமிழ்த் தொகுப்பு
ஓரெழுத்தொருமொழி பெயராகவும் வினையாகவும் வரும். அடிக்குறிப்பாகத் தரப்பட்டுள்ள எடுத்துக்காட்டுகளில் அவற்றைக் காணலாம்
நன்னூல் காண்டிகை உரை தொகுப்பு
இதுபோல் தமிழில் 52 ஒற்றை எழுத்துச் சொற்கள் பட்டியலிடப் பட்டிருக்கின்றன. சொல்வளம் (vocabulary) என்ற வகையில் பார்த்தால் தமிழின் பல சிறப்புகளுள் இதுவும் ஒன்று. தமிழில் உள்ள ஓரெழுத்துச் சொற்களின் முழுப் பட்டியலைப் பொருளுடன் காணலாம்.
மேலே ஒவ்வொரு சொல்லுக்கும் ஒரு சில பொருள்கள் தான் கொடுக்கப்பட்டுள்ளன. இவை தவிர அந்த ஒவ்வொரு ஓரெழுத்தொருமொழிக்கும் தமிழ் அகரமுதலிகள் கூறும் பொருள்கள் பல உள்ளன
வெளி இணைப்புகள்
பகுப்பு:தமிழ் இலக்கணம்
கோட்டா, ஆந்திரப் பிரதேசம்
கோட்டா (Kota) என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும் ஒரு   கிராமம் ஆகும். கோட்டா மண்டலத்தின் 19 கிராமங்களில் ஒன்றான இக்கிராமம் மண்டலத்தின் தலைமையிடமாகவும் ஓர் அரசியல் மையமாகவும் திகழ்கிறது.
புவியியல் அமைப்பு
14.0333° வடக்கு 80.0500° கிழக்கு என்ற அடையாள ஆள்கூறுகளில் கோட்டா கிராமம் பரவியுள்ளது. கூடூரில் இருந்து 30 கிலோமீட்டர் தொலைவில் சென்னை- கொல்கத்தா தேசிய நெடுஞ்சாலை எண் ஐந்திற்கு கிழக்காகவும்,வங்காளவிரிகுடா கடற்கரையிலிருந்து 15 கிலோமீட்டர் தள்ளியும் கோட்டா கிராமம் அமைந்துள்ளது. சிறீயறிகோட்டா விண்கல ஏவு மையம், நெலாப்பட்டு பறவைகள் சரணாலயம் முதலிய சிறப்புவாய்ந்த இடங்கள் இங்கிருந்து 40 கிலோமீட்டர் தொலைவில் அமைந்துள்ளன. மேலும், கடல் மட்டத்தில் இருந்து சராசரியாக 8 மீட்டர்கள் (26அடி) உயரத்தில் இக்கிராமம் அமைந்துள்ளது.
போக்குவரத்து
கோட்டா கிராமம் இந்தியாவின் மற்ற பகுதிகளுடன் சாலை போக்குவரத்தால் நன்கு இணைக்கப்பட்டுள்ளது. அருகில் கூடூர் தொடருந்து நிலையம் இருக்கிறது. சென்னை-விசயவாடா, திருப்பதி-விசயவாடா பாதைகளின் சந்திப்பாக கூடூர் தொடருந்து நிலையம் உள்ளது.
விவசாயம்
நெல், கரும்பு பயிரிடுதல் இக்கிராமத்தின் முதன்மையான விவசாயத் தொழிலாகும். மீன் வளர்ப்பும் இங்கு மேற்கொள்ளப்படுகிறது. நிலத்தடி நீர், தண்ணீர் தொட்டிகள் மூலமாகவே நீர்ப்பாசன வசதி செய்யப்படுகிறது. கோட்டா மண்டலத்தில் உள்ள கோதபாலம் மற்றும் குடாலி கிராமங்கள் விவசாயத்திற்கு மிகுந்த முக்கியத்துவம் கொடுக்கும் கிராமங்களாக இருக்கின்றன.
மேற்கோள்கள்
பகுப்பு:நெல்லூர் மாவட்டத்திலுள்ள மண்டலங்கள்
நொச்சிகுளம் அரசாழ்வார் கோயில்
நொச்சிகுளம் அரசாழ்வார் கோயில் தமிழ்நாட்டில் திருநெல்வேலி மாவட்டம், நொச்சிகுளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சில்லாலை
சில்லாலை இலங்கையின் வடபுலத்தில் யாழ்ப்பாணத்துக்கு வடமேற்கே இந்தியப் பெருங்க்கடலின் கரையில் சம்பில் கடலுடன் ஆரம்பமாகும் ஊர். சண்டிலிப்பாய் பிரதேச செயலாளர் பிரிவில் இணைக்கப்பட்டுள்ள இவ்வூரின் எல்லைகளாக மாதகல், பண்டத்தரிப்பு, வடலியடைப்பு, சுழிபுரம் என்ற ஊர்கள் அமைந்துள்ளன.
சில்லையூர் மக்கள் கிறிஸ்தவ மதம் (கத்தோலிக்க திருச்சபை), இந்து மதம் என்பவற்றை தமது ஆன்மீக மதங்களாகவும், வேளாண்மை, மீன்பிடி, கைத்தொழில், வர்த்தகம் போன்றவற்றை தமது தொழிலாகவும் கொண்டு வாழ்கிறார்கள். பனை, தென்னை, சோலைகள், நெல்வயல்கள், கொழுந்து, வாழை, கமுகு, மா, பலா, கனிதருமரங்கள், வெங்காயம், மிளகாய், மரக்கறி நிறைந்த இடமாக இக்கிராமம் அமைந்துள்ளது.
கதிரைச்செல்வி ஆலயம்
சில்லையூரின் மத்தியில் வானுயர்ந்த கோபுரங்களுடன் காட்சியளிப்பது சில்லையூரின் பாதுகாவலியாம் கதிரைச்செல்வியின் ஆலயம். இவ்வாலய விழாவை சில்லையூர் மக்கள் மரியன்னையின் விண்ணேர்ப்பு விழாவாக ஆவணி 15ந் திகதி மிக சிறப்பாகக் கொண்டாடுவார்கள். மணியோசையுடன் கூடிய கொடியேற்றம், திரைப்பாடல், விருத்தங்களுடன் நவநாள் வழிபாடுகள், நற்கருணைப்பவனிப் பெருவிழா, கூட்டுத்திருப்பலி, கரோலைப்பாடல்களுடன் திருச்சுருப ஊர்வலம் என்பன நடைபெற்ற பின், அன்னதானம், விளையாட்டுப் போட்டிகள், கலை கலாச்சார போட்டிகளின் இறுதியில் நாட்டியம், நாடகம், சில்லையூரின் பழமையும் பெருமையும் வாய்ந்து இன்றும் புதுமையுடனும், புகழுடனும் விளங்கும் நாட்டுக்கூத்து சில்லையூர் கலைஞர்களால் அரங்கேற்றப்படும்.
சில்லாலை வைத்தியம்
எல்லோரும் கைவிட்டால் சில்லாலை வைத்தியம் என்று ஒரு பழமொழி உண்டு. சில்லையூரின் பாதுகாவலியாம் கதிரைத்தாயை மருந்து மாதா என்றும் அழைப்பார்கள். அதற்கமைய அநேக பரம்பரை வைத்தியர்கள் இங்கு உள்ளனர். நாடி பார்த்து வருத்தத்தைக் கண்டறிந்து வாகடம் ஏடு பார்த்து மருந்தறிந்து மூலிகைகள், தாவரஇலை, பட்டை, வேர் போன்றவற்றைக் கொண்டு வருத்தத்தை மாற்றும் சித்த ஆயுள்வேத வைத்தியர் பலர் உள்ளனர்.
குழந்தைப்பிள்ளை வைத்தியத்துக்கு தலைசிறந்த வைத்தியர்கள் இங்கு உள்ளனர். பத்துத் தலைமுறை தாண்டிய எஸ்.பி. இன்னாசித்தம்பி பரம்பரை, எஸ்.பி. அத்தனாசியார் வழித்தோன்றல்கள், இலங்கையின் புகழ்மிக்க வைத்தியர்களாக இருந்து இன்று உலகளாவிய ரீதியில் வைத்திய துறையில் பெருமையுடன் விளங்குகின்றனர்.
வெளி இணைப்புக்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
மகேசு பட்
பிறப்பு
1948, செப்டம்பர் 20இல் மும்பையில் பிறந்த மகேஷ், சிறுவயதிலேயே அவரது பெற்றோர்கள் பிரிந்ததின் காரணமாக தனது அம்மாவான 'ஷிரின் முகமது அலி' (Shirin Mohammad Ali) அரவணைப்பில்  வளர்க்கப் பட்டார் (அவரது தந்தை  'நானாபாய் பட்' (Nanabhai Bhatt, 1915  யூன் 12  - 1999  ஏப்ரல் 23), ஒரு இயக்குநர் மற்றும் தயாரிப்பாளர் ஆவார்). மகேஷ் பட்டின் தந்தை ஒரு இந்து சமயத்தைச் சார்ந்த குசராத்தி பிராமணராகவும், மற்றும் அவரது தாயார் 'தாவூதி போரா' பின்னணியில் உருவான குசராத்தி இசுலாமிய சமூகத்தைச் சார்ந்தவராக இருந்தது குறிப்பிடத்தக்கது.
இயக்குனர்
மகேஷ் பட் அவரது குடும்ப நண்பர் ஒருவரின் உதவி யால் ராஜ் கோஸ்லா (Raj Khosla) என்பவரிடம் துணை இயக்குநராக சேர்ந்தவர், தனது 21ஆவது வயதிலேயே இயக்குநராக அறிமுகமானார். 1984இல் இவர் தயாரித்த ‘ஸாரான்ஷ்’ திரைப்படம் 14ஆவது மாஸ்கோ சர்வதேசத் திரைப்பட விழாவில் திரையிடப்பட்டது. மேலும், 1986இல் வெளிவந்த ‘நாம்’ திரைப்படம் இவரது முதல் வர்த்தகத் திரைப்படமாக கருதப்பட்டது.
சான்றாதாரங்கள்
பகுப்பு:வாழும் நபர்கள் பகுப்பு:1948 பிறப்புகள் பகுப்பு:மும்பையைச் சேர்ந்தவர்கள் பகுப்பு:பிலிம்பேர் விருதுகள் வென்றவர்கள் பகுப்பு:தேசிய திரைப்பட விருது வென்றவர்கள்
மேலப்பாளையம் (சட்டமன்றத் தொகுதி)
மேலப்பாளையம் (சட்டமன்றத் தொகுதி), தமிழ்நாடு மாநிலத்தில் திருநெல்வேலி மாவட்டத்தில் இருந்து நீக்கப்பட்ட ஒரு சட்டமன்றத் தொகுதி ஆகும். தொகுதி மறுசீரமைப்பிற்க்கு பிறகு பாளையங்கோட்டை (சட்டமன்றத் தொகுதி)யின் கீழ் உள்ளது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள்
எஸ். கே. வடிவேலு
எழுத்துத் துறை ஈடுபாடு
1966 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் நிறையப் பக்திப் பாடல்களும், கவிதைகளும், கட்டுரைகளும் நாடகங்களும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1947 பிறப்புகள்
டைசோடியம் பைரோபாசுப்பேட்டு
டைசோடியம் பைரோபாசுப்பேட்டு (Disodium pyrophosphate) என்பது Na2H2P2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசோடியம் டையைதரசன் டைபாசுப்பேட்டு இருசோடியம் பைரோபாசுப்பேட்டு, சோடியம் அமிலம் பைரோபாசுப்பேட்டு என்ற பெயர்களாலும் இச்சேர்மத்தை அழைக்கலாம். சோடியம் நேர்மின் அயனிகளும் பைரோபாசுப்பேட்டு எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்துடன் தண்ணீரில் கரையக்கூடிய திண்மமாக இச்சேர்மம் உள்ளது. இடுக்கி இணைப்பிடிப்புள்ளாக்கும் சேர்மமாகவும் தாங்கலாகவும் டைசோடியம் பைரோபாசுப்பேட்டு செயல்படுகிறது. உணவுத் தொழிற்சாலைகளில் இச்சேர்மம் பலவகைகளில் பயன்படுகிறது. தண்ணீரிலிருந்து படிகமாகும்போது இது அறுநீரேற்றாக உருவாகிறது. ஆனால் அறை வெப்பநிலைக்கு மேலான வெப்பநிலையில் இது நீரை இழக்கிறது.
பைரோபாசுப்பேட்டு ஒரு பல்லிணைதிற எதிர்மின் அயனியாகும். இது பல்லிணைதிற நேர்மின் அயனிகள் மீது அதிக நாட்டம் கொண்டதாக இருக்கிறது. உதாரணம்: Ca2+ சோடியம் டையைதசன் பாசுப்பேட்டை சூடாக்குவதன் மூலம் இதை தயாரிக்க முடியும். ரொட்டி தயாரிப்பில் டைசோடியம் பைரோபாசுப்பேட்டு ஒரு புளிப்பேற்றும் முகவராகப் பயன்படுத்தப்படுகிறது. சோடியம் பைகார்பனேட்டுடன் இது வினைபுரிந்து கார்பன் டை ஆக்சைடு வாயுவை இது வெளியிடுகிறது.
இதன் செயலின் வேகத்தை பாதிக்கும் வகையில் பல்வேறு தரங்களில் டைசோடியம் பைரோ பாசுப்பேட்டு கிடைக்கிறது. இதன் விளைவாக கிடைக்கும் பாசுப்பேட்டு எச்சம் சுவைற்று அல்லது விரும்பத்தகாத சுவையுடன் இருக்கிறது. வழக்கமாக மிகவும் இனிமையான கேக்குகளில் டை சோடியம் பைரோபாசுபேட்டு பயன்படுத்தப்படுகிறது, இது அந்த விரும்பத்தகாத சுவையை மறைக்கிறது.
டைசோடியம் பைரோபாசுப்பேட்டும் மற்றும் பிற சோடியம், பொட்டாசியம் பல்பாசுப்பேட்டுகளும் உணவு பதப்படுத்துதலில் பரவலாகப் பயன்படுத்தப்படுகின்றன. ஐரோப்பிய எண் திட்டத்தில், அவை கூட்டாக ஐ 450 என அடையாளப்படுத்தப்படுகின்றன. டைசோடியத்திற்கு ஐ450 (ஏ) என்ற குறியீடு நியமிக்கப்பட்டுள்ளது. அமெரிக்காவில் உணவுப் பயன்பாட்டிற்காக இது பொதுவாக பாதுகாப்பானதென அங்கீகரிக்கப்பட்டுள்ளது. புளித்த வேகவைத்த பொருட்களுக்கு பேக்கிங் சோடாவுடன் வினை புரிவதற்கான ஓர் அமில மூலமாக இது கருதப்படுகிறது.
டைசோடியம் பைரோபாசுப்பேட்டு சில வகையான தயாரிப்புகளில் சுவைக்குப் பின சற்று கசப்பான சுவையை விடுகிறது, ஆனால் "போதுமான சமையல் சோடாவைப் பயன்படுத்துவதன் மூலமும், கால்சியம் அயனிகள், சர்க்கரை அல்லது சுவைகளின் மூலத்தையும் சேர்ப்பதன் மூலம் டைசோடியம் பைரோபாசுப்பேட்டின் சுவையை மறைக்க முடியும். உருளைக் கிழங்கு பதப்படுத்தல் செயல்முறையில் இச்சேர்மம் பயன்படுத்தப்படுகிறது.
தோல் பதப்படுத்தலில் செயலாக்கத்தின் போது மறைந்திருக்கும் இரும்பு கறைகளை அகற்ற இது பயன்படுத்தப்படுகிறது. ஐதரசன் பெராக்சைடு கரைசல்களை ஒடுக்கமடையாமல் தடுத்து நிலைப்படுத்த இது உதவுகிறது. பால் உற்பத்தி பயன்பாடுகள் சிலவற்றிலும் சல்பாமிக் அமிலத்துடன் சேர்த்து இதைப் பயன்படுத்தலாம். பல்லில் படர்ந்திருக்கும் சீமைச் சுண்ணாம்பு போன்ற பொருளை அகற்ற பற்பசைகளிலும் டைசோடியம் பைரோபாசுப்பேட்டு பயன்படுத்தப்படுகிறது. பன்றி இறைச்சி மற்றும் கோழி இறைச்சி தயாரிப்பில் முடி மற்றும் வெண் செதிள் துணுக்குகள் ஆகியவற்றை அகற்றவும் டைசோடியம் பைரோபாசுப்பேட்டு உதவுகிறது.
பாதுகாப்பு
சுண்டெலிகளுக்கு வாய்வழியாக கொடுக்கப்படும்பொது இதன் உயிர் கொல்லும் அளவு கிலோ கிராமுக்கு 2650 மில்லி கிராம் ஆகும். தோல் மற்றும் கண்களில் எரிச்சலுண்டாக்கும் என்பதால் கவனமுடன் கையாள்வது அவசியமாகும். அதிகமான நீரில் கழுவுதலும் மருத்துவ உதவியும் உடனடி முதலுதவி நடவடிக்கைகளாகும்.
புற இணைப்புகள்
பகுப்பு:சோடியம் சேர்மங்கள் பகுப்பு:பைரோபாசுபேட்டுகள்
காலங்களில் அவள் வசந்தம்
காலங்களில் அவள் வசந்தம் 1976 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் முத்துராமன், சந்திரலேகா மற்றும் பலரும் நடித்துள்ளனர்.
மேற்கோள்கள்
பகுப்பு:1976 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:விஜய பாஸ்கர் இசையமைத்த தமிழ்த் திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:விஜயகுமார் நடித்த திரைப்படங்கள்
ஒலிவர் ஹட்டன்
ஒலிவர் ஹட்டன்  (Oliver Hutton , பிறப்பு: மே 27 1979),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் கலந்து கொண்டுள்ளார்.
வெளி இணைப்பு
ஒலிவர் ஹட்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 30, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
தபோஷ் கோஷ்
தபோஷ் கோஷ் (Taposh Ghosh, பிறப்பு: ஆகத்து 11 1991), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 3ல் கலந்து கொண்டுள்ளார்.
பகுப்பு:1991 பிறப்புகள் பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
அலமுத் கோட்டை
அலமுத் என்பது ஒரு சிதிலமடைந்த மலைக் கோட்டையாகும். பாரசீக மொழியில் இதன் பெயருக்கு பொருள் "கழுகின் கூடு" என்பதாகும். இது ஈரான் நாட்டின் அலமுத் பகுதியில் காஸ்பியன் கடலுக்கு தெற்கே கஸ்வின் மகாணத்தில் ஈரானில் அமைந்துள்ளது. இது தற்போதைய ஈரானின் தலைநகரான டெஹ்ரானில் இருந்து 200 கிலோ மீட்டர் தொலைவில் உள்ளது.
கி. பி. 1090ஆம் ஆண்டு அலமுத் கோட்டையானது நிசாரி இஸ்மாயிலியான ஹசன் இ சபாவின் கட்டுப்பாட்டில் வந்தது. 1256ஆம் ஆண்டுவரை அலமுத் நிசாரி இஸ்மாயிலிகளின் அரசின் தலைமை பகுதியாக செயல்பட்டது. இஸ்மாயிலி அரசுக்கு பாரசீகம் முதல் சிரியா வரை ஆங்காங்கே சிதறி கிடந்தவாறு தொடர்ச்சியான கோட்டைகள் கைவசம் இருந்தன. ஒவ்வொரு கோட்டையை சுற்றிலும் அவர்களுக்கு எதிரானவர்களின் பகுதிகள் இருந்தன.
இக்கோட்டைகளில் மிகப் பிரபலமானதாக அலமுத் திகழ்ந்தது. இக்கோட்டையை எந்த ராணுவ தாக்குதலும். ஊடுருவ முடியாது என்று நினைக்கப்பட்டது. மேலும் அழகான தோட்டங்கள், நூலகம் மற்றம் ஆய்வகங்களுக்காக புகழ் பெற்றதாக இந்த அலமுத் கோட்டை விளங்கியது. இங்கு தத்துவவாதிகள் மற்றும் அறிவியலாளர்கள் சுதந்திரமாக விவாதங்களில் பங்கெடுத்தனர்.
செல்யுக் மற்றும் குவாரசமிய பேரரசு உள்ளிட்ட எதிரிகளிடமிருந்து இக்கோட்டை தப்பிப் பிழைத்தது. 1256 ஆம் ஆண்டு ருக்கின் அல்-தின் குர்ஷா இக்கோட்டையை. படையெடுத்து வந்த மங்கோலியர்களிடம் சரணடைய வைத்தார். அவர்கள் இக்கோட்டையை இடித்து அதன் புகழ்பெற்ற நூலக புத்தகங்களையும் எரித்தனர். பொதுவாக மங்கோலிய தாக்குதலால் அலமுத்தில் இருந்த நிசாரி இஸ்மாயிலிகளின் வசிப்பானது முடித்து வைக்கப்பட்டது என கருதப்பட்டாலும் 1275ஆம் ஆண்டு நிசாரி படைகள் இக்கோட்டையை மீண்டும் கைப்பற்றின. இஸ்மாயிலிகளுக்கு ஏற்பட்ட தாக்குதல் மற்றும் அழிவானது அதிகமாக இருந்தபோதிலும் அவர்களை முற்றிலுமாக ஒழிக்க மங்கோலியர்கள் முயலவில்லை என்பதையே இது நமக்குக் காட்டுகிறது. எனினும் இந்த கோட்டையானது மீண்டும் இஸ்மாயிலிகளால் கைப்பற்றப்பட்டது. 1282ஆம் ஆண்டு ஹுலாகுவின் மூத்த மகனின் ஆட்சியின் கீழ் வந்தது. அதற்குப்பிறகு இக்கோட்டை அப்பகுதியில் மட்டுமே முக்கியத்துவம் வாய்ந்ததாக திகழ்ந்தது. பல்வேறு உள்ளூர். ஆட்சியாளர்களிடம் கைமாறியது.
தற்போது இது சிதிலம் அடைந்துள்ளது. எனினும், இதன் வரலாற்று முக்கியத்துவம் காரணமாக ஈரானிய அரசாங்கமானது இதை ஒரு சுற்றுலாத் தலமாக உருவாக்கி வருகிறது.
உசாத்துணை
பகுப்பு:ஈரானிய கட்டிடக்கலை பகுப்பு:Coordinates on Wikidata
அரசு கவின்கலைக் கல்லூரி, சென்னை
அரசு கவின்கலைக் கல்லூரி (Government College of Fine Arts, Chennai) (முன்பு: சென்னை ஓவியப் பள்ளி) என்பது இந்தியாவின் பழமையான ஓவியப் பள்ளியாகும். இந்த நிறுவனம் 1850 ஆம் ஆண்டில் அறுவை சிகிச்சை மருத்தவரான அலெக்சாண்டர் ஹண்டர் என்பவரால் தனியார் ஓவியப் பள்ளியாக நிறுவப்பட்டது. இது 1852 ஆம் ஆண்டில், அரசாங்கத்தால் கையகப்படுத்தப்பட்டது. பின்னர் இது அரசு தொழில்துறை கலைப் பள்ளி என பெயர் மாற்றப்பட்டது. 1962 ஆம் ஆண்டில், இது அரசு கலை மற்றும் கைவினைப் பள்ளி மற்றும் அரசு கலை மற்றும் கைவினைக் கல்லூரி என பெயர் மாற்றப்பட்டது. இறுதியாக தற்போது உள்ள பெருக்கு மாற்றப்பட்டது.
வரலாறு
இந்தியாவில் பிரித்தானிய ஆட்சியின் போது, மதராசில் பல திறமையான ஓவியர்கள் இருந்ததை ஆட்சியாளர்கள் கண்டறிந்தனர். மதராசிலும் அதைச் சுற்றியும் ஆங்கிலேயர்கள் தங்கள் குடியேற்றத்தை நிறுவிய காலக்கட்டத்தில்,  இலண்டனில் உள்ள கலை ஆர்வலர்கள் இந்தியர்களின் பண்பாட்டையும் கலைகளையும் அறிந்துகொள்ள ஆர்வம் காட்டியதை, சென்னை அரசாங்கம் உணர்ந்தது. அவர்களின் எதிர்பார்ப்புகளை பூர்த்தி செய்யும் விதமாக சென்னை ஜார்ஜ் டவுனில் ஒரு நிறுவனத்தை நிறுவ முடிவு செய்யப்பட்டது. முதலில் பாரம்பரிய கலைஞர்களைக் கொண்டு மட்பாண்டப் பொருட்கள், தாமிரப் பொருட்கள், தச்சுப் பொருட்கள், ஓவியங்கள் போன்றவற்றை உருவாக்கப்பட்டன, இவர்களின் கலைப் பணிகள் இங்கிலாந்து இராணியின்  அரண்மனைகளுக்கு அனுப்பப்பட்டன. இந்த நிறுவனமானது மெட்ராஸ் பல்கலைக்கழகத்திற்கு முன்னதாக இந்தியாவின் முதல் கலைப் பள்ளியாக தன்னை நிலைநிறுத்திக்கொண்டது. பள்ளியானது சென்னை பிராட்வேயில் அமைந்திருந்தது. 1852 ஆம் ஆண்டில், பூந்தமல்லி சாலையில் நான்கு ஏக்கர் பரப்பளவுள்ள தற்போதைய வளாகத்திற்கு மாற்றப்பட்டது.
1928 ஆம் ஆண்டில், தேவி பிரசாத் ராய் சௌத்தரி அதன் துணை முதல்வராக இணைந்தார், 1929 இல், அவர் அதன் முதல் இந்திய முதல்வராக உயர்ந்தார். இவர் 1957 வரை முதல்வராக நீடித்தார். அவருக்குப் பிறகு கே. சி. எஸ். பணிக்கர், ஆர். கிருஷ்ணா ராவ், எஸ். தனபால், கே. எல். முனுசாமி, ஏ. பி. சந்தனராஜ், சி. ஜே. அந்தோனி தாஸ் உள்ளிட்ட பல பிரபல கலைஞர்கள் முதல்வராக பதவி வகித்தனர்.
எஸ். கீழப்பட்டி ஊராட்சி
'''எஸ். கீழப்பட்டி ஊராட்சி' (S. keelapatty Gram Panchayat''), தமிழ்நாட்டின் மதுரை மாவட்டத்தில் உள்ள தே. கல்லுப்பட்டி ஊராட்சி ஒன்றியத்தில்   அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1727 ஆகும். இவர்களில் பெண்கள் 868 பேரும் ஆண்கள் 859 பேரும் உள்ளனர்.
அரசு கவின்கலைக் கல்லூரி, சென்னை
வரலாறு
1966 ஆம் ஆண்டில், முன்னாள் முதல்வர் கே. சி. எஸ். பணிக்கர், அவரது மாணவர்கள் மற்றும் கல்லூரியுடன் தொடர்புடைய சில கலைஞர்களுடன் இணைந்து, சென்னைக்கு அருகே சோழமண்டலம் கலைஞர்கள் கிராமத்தை நிறுவினார், இது தற்போதும் இந்தியாவின் மிகப்பெரிய 10 கலை தருணங்களில் ஒன்றாகக் கருதப்படுகிறது. மையம்|thumb|600x600px|அரசு கவின்கலைக் கல்லூரி ஒரு பரந்த பார்வை, சென்னை
எஸ். கீழப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
அரசு கவின்கலைக் கல்லூரி, சென்னை
கற்பிக்கப்படும் பாடங்கள்
இங்கு ஓவியம், சிற்பம், காட்சித் தொடர்பியல், வணிக ஓவியங்கள், ஆடை வடிவமைப்பு, வரைகலை, மட்பாண்டக் கலை ஆகியவற்றில் இளங்கலை நுண்கலை படிப்புகள் [பொறியியல் துறை] வழங்கப்படுகின்றன. மேலும் இங்கு ஓவியம், காட்சி தொடர்பியல், ஆடை வடிவமைப்பு, மட்பாண்டக் கலை போன்றவற்றில் முதுகலைப் படிப்புகள் வழங்கப்படுகிறது. 2009 ஆம் ஆண்டில் இருந்து, சிற்பக்கலையில் முதுகலைப் பட்டப் படிப்பு தொடங்கப்பட்டது.
எஸ். கீழப்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அரசு கவின்கலைக் கல்லூரி, சென்னை
குறிப்பிடத்தக்க முன்னாள் மாணவர்கள்
வலது|thumb| [[சென்னைப் பல்கலைக்கழகம்|மெட்ராஸ் பல்கலைக்கழகத்தில் 1865 ஆம் ஆண்டில் பரிசு பெற்ற ஆறு மாணவர்களை மெட்ராஸ் தொழில்துறை கலைப் பள்ளியின் ஒளிப்படக் கலைஞரால் எடுக்கப்பட்ட ஒளிப்படம்.]] இந்த நிறுவனத்தில் பட்டம் பெற்ற முக்கிய கலைஞர்களில் குறிப்பிடத்தக்கவர்கள் தேவி பிரசாத் ராய் சௌத்தரி (சிற்பம்), எஸ். தனபால் (சிற்பம்), கே. சி. எஸ். பணிக்கர், கே. எம். கோபால் (ஓவியம் மற்றும் சிற்பம்), ஏ. பி. சந்தனராஜ் (ஓவியம் மற்றும் சிற்பம்), எல். முனுசாமி (ஓவியம் ), கே. எம். ஆதிமூலம் (வரைதல் மற்றும் ஓவியம்), ஆர்.கிருஷ்ண ராவ் (ஓவியம்), கானாயி குஞ்ஞிராமன் (சிற்பம்), நம்பூதிரி (ஓவியம் மற்றும் சிற்பம்), டி. கே. பத்மினி (ஓவியம்), ஆர். எம். பழனியப்பன் (அச்சுக்கலை), ட்ரொட்ஸ்கி மருது (வரைதல் மற்றும் ஓவியம்); பி. எஸ் தேவநாத் (ஒவியம்), எஸ். எஸ்தர் ராஜ் (ஒவியம்), ஜி. செல்வராஜ் (சிற்பம்), சந்துரு (சிற்பம்), எபினேசர் சுந்தர் சிங் (ஓவியம் மற்றும் சிற்பம்), எஸ். இராஜ்குமார், (முப்பரிணாம மாதிரி மற்றும் வரைகலை), எம். பாலசுப்பிரமணியன், (முப்பரிணாம மாதிரி மற்றும் வரைகலை) வி. ஆர். கார்த்திகேயாராயன் (ஆடை வடிவமைப்பு மற்றும் ஓவியம்), இணை பேராசிரியர், என்ஐஎஃப்டி, சென்னை, ஜவுளி அமைச்சகம், இந்திய அரசு, எஸ். மைக்கேல் இருதயராஜ் (ஓவியம்), எம். ராமலிங்கம் (வரைதல், ஓவியம் மற்றும் அச்சாக்கம்), அருள்தாஸ் (ஓவியம்), ராதாகிருஷ்ணன் நடராசபிள்ளை (அச்சாக்கம், ஓவியம்), சிவகுமார் (வரைதல், ஓவியம் மற்றும் நடிப்பு), வி. இராசேந்திரன் பிரபல கலைஞர், முன்னாள் மண்டல இயக்குனர் (ஜவுளி வடிவமைப்பு), இந்திய ஜவுளி அமைச்சகம்), சையத் தாஜுதீன் (மலேசிய பொருள் உருவக கலைஞர்), கே. ராமானுஜம் (ஓவியம்), டி. ஆர். கே கிரண் (கலை இயக்குநர், நடிகர்), மற்றும் பா. ரஞ்சித் (இயக்குநர்). சி. கிருஷ்ணசாமி (ஓவியம்), பெனிதா பெர்சியால் (ஓவியம்), ஆர்.மகேஷ் (ஓவியம்), மோனிகா (எ) முனைவர். வெ. ஜெயஶ்ரீ (ஓவியர், எழுத்தாளர், பேராசிரியர்) ஆகியோராவர்.
எஸ். கீழப்பட்டி ஊராட்சி
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரசு கவின்கலைக் கல்லூரி, சென்னை
இவற்றையும் பார்க்க
பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:Coordinates on Wikidata பகுப்பு:சென்னையில் உள்ள பல்கலைக்கழகங்களும் கல்லூரிகளும் பகுப்பு:தமிழ்நாட்டு கலை மற்றும் அறிவியல் கல்லூரிகள் பகுப்பு:சென்னை மாவட்டத்திலுள்ள அரசினர் கலைக் கல்லூரிகள் பகுப்பு:சென்னையின் பாரம்பரியக் கட்டடங்கள்